
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Yn yr aseiniad yma byddaf yn dewis un ymyrraeth i gefnogi dysgu a datblygiad un disgybl, ac yna yn beirniadu ei botensial i sicrhau cynnydd y disgybl penodol, gan gynnwys heriau gall ymddangos. Ar gyfer yr aseiniad yma byddaf yn cyfeirio at y disgybl fel ‘Plentyn A’, nid defnyddio eu henw iawn neu unrhyw wybodaeth bersonol i gadw at ganllawiau (BERA, 2018), lle sôn am bwysigrwydd anhysbysrwydd.

Un o brif ddisgwyliadau'r cwricwlwm i Gymru yw i ysgolion sicrhau eu bod nhw yn canolbwyntio ar gefnogi disgyblion i wneud cynnydd (Llywodraeth Cymru, 2024). Gwelir yn ddogfen (Llywodraeth Cymru, 2021. 5) bod cwricwlwm llwyddiannus, wedi’i gefnogi gan addysgu a dysgu effeithiol yn galluogi dysgwyr i wneud cynnydd ystyrlon. Gellir diffinio cynnydd fel y broses o wella neu symud ymlaen tuag at nod neu ganlyniad dymunol dros amser. Mae'n golygu symud ymlaen, gwneud newidiadau cadarnhaol, a chyflawni canlyniadau mesuradwy (Merriam-Webster). Mae dilyniant dysgu yn cynnwys datblygu a gwella sgiliau a gwybodaeth yn raddol dros amser. Mae'n canolbwyntio ar ddeall y cysyniad o ddatblygiad o fewn maes neu bwnc penodol ac yn amlinellu sut y dylai dysgwyr ehangu a dyfnhau eu dealltwriaeth, eu galluoedd, a'u priodoleddau personol. Mae'r dilyniant hwn yn hanfodol i blant ymgorffori'r pedwar diben a'i throsglwyddo i wahanol lwybrau y tu hwnt i'w blynyddoedd ysgol (Llywodraeth Cymru, 2021. 5). Mae’r 12 egwyddor addysgeg y amlinellir yn y Cwricwlwm i Gymru yn ganllaw cynhwysfawr ar gyfer arferion addysgu effeithiol, gyda’r nod o helpu i alluogi dysgwyr i wneud cynnydd.

Mae'n bwysig i gofio bod cynnydd yn daith unigol sy’n amrywio ar gyfer pob dysgwr, wedi’i dylanwadu gan gryfderau, heriau ac amgylchiadau personol unigryw (Black et al., 2003). Bydd cyflymder cynnydd y dygwyr yn wahanol. Wrth i ysgolion ddatblygu eu cwricwlwm mae angen iddynt gadw mewn cof yr amrywiaeth o ffyrdd y gall dysgwyr wneud cynnydd yn ystod amseroedd gwahanol yn eu taith ddysgu, a dros gyfnodau gwahanol o amser.

Mae Plentyn A yn fachgen 7 oed ym mlwyddyn 3 yn ysgol fawr, drefol, sydd wedi cael diagnosis o Anhwylder Diffyg Canolbwyntio a Gorfywiogrwydd (ADHD), sef yn gyflwr sy'n effeithio ar ymddygiad pobl. Gall pobl ag ADHD ymddangos yn aflonydd, gallant gael trafferth canolbwyntio a gallant weithredu ar ysgogiad (GIG, 2021). O ran gwaith academaidd, mae Plentyn A yn ddigon galluog, maent yn gallu darllen yn dda, ac yn siarad ac ysgrifennu yn Gymraeg a Saesneg yn glir. Er hynny, nid yw’n cyrraedd eu llawn botensial gan eu bod yn gweld yn anodd canolbwyntio am amser hir ac yn aml yn torri ar draws yn ystod gwersi, yn enwedig yn wersi mathemateg neu iaith, lle nad oes ganddo lawer o ddiddordeb ynddynt. Mae plentyn A yn hoff iawn o wersi ymarferol, yn enwedig ymarfer corff a chwaraeon, ac yn llai tebygol o amharu ar y gwersi o’r fath yma.

Mae plentyn A hefyd yn gweld yn anodd gwneud a chadw ffrindiau, gan eu bod yn gallu bod yn gas i blant eraill yn aml, yn ffisegol ac yng ngeiriol. Nid yw’n dangos empathi yn aml, ac nid yw'n deall sut y gall ei weithredoedd eu hun effeithio ar deimladau rhywun arall.

Yn ddiweddar mae Plentyn A wedi torri ei fraich. Mae’r rhieni wedi cael ei chynghori i’w chadw i mewn yn ystod amser chwarae a chinio yn yr ysgol, gan ddydy ei fraich heb wella’n llwyr eto, ac felly dal i fod yn agored i niwed. Ers y digwyddiad yma mae’r athro dosbarth a’r rhieni wedi gweld eu bod ei ymddygiad wedi gwaethygu. Yn yr ysgol mae Plentyn A yn amharu ar y gwersi yn fwy aml, yn gwrthod gwneud ambell i dasg, ac mae nifer fwy o ddigwyddiadau wedi bod lle maent wedi niweidio plant eraill yn ffisegol, yn ogystal â defnyddio geiriau cas tuag aton. Gartref, mae Plentyn A yn aml i weld yn rhwystredig, ac yn torri eitemau gartref yn aml.

Gyda’r holl wybodaeth yma o Blentyn A byddaf yn focysi ar eu datblygiad gwybyddol a cymdeithasol. O ran datblygiad gwybyddol dylai fod plant o oedran Plentyn A yn gallu dewis yr hyn yr ydym yn ei ganfod a chanolbwyntio arno, wrth anwybyddu ysgogiadau eraill. Mae dywediad “talu sylw” hefyd yn awgrymu ein bod yn prosesu ac efallai'n cofio'r hyn yr ydym yn rhoi sylw iddo, yn hytrach na digwyddiadau o’u hamgylch sydd nad ydynt yn cael ein sylw (Davies & Troy, 2020, 370). Mae ambell i blentyn yn gweld yn anodd i ganolbwynio a thalu sylw ar ddim ond yr hyn y maent yn wneud, yn enwedig plant sydd wedi cael diagnosis o ADHD, fel Plentyn A. Mae symptomau gorfywiogrwydd plentyn sydd ag ADHD yn achosi’r anallu cymharol i atal ysgogiadau ac i drefnu a chynnal sylw, sy’n cyfrannu fwyaf at eu cynnydd academaidd (Barkley, 2016).

Rhai o ddisgwyliadau plentyn 7 oed yn gymdeithasol yn ôl (Kamen & Mitchell, 2010) yw dylai fod yn gallu cymryd tro a chwarae ar y cyd gyda ffrindiau, dechrau deall rheolau, cael ffrind gorau a phoeni fod plant eraill ddim yn eu hoffi. Wrth edrych ar broffil 1 tudalen Plentyn A, gellir gweld nad yw'n gallu gwneud y rhain.

Mae tasgau datblygiad cymdeithasol yn dod yn fwy cymhleth i blant oedran ysgol, rhaid iddyn nhw ddysgu ei werthoedd, ei reolau a'i arferion. Rhaid iddo ddysgu ymddygiad “addas” trwy ryngweithio ag awdurdodau oedolion a chyfoedion. Yn ystod plentyndod canol, er bod rhieni yn parhau i fod yn ganolog, mae oedolion a chyfoedion eraill yn cymryd pwysigrwydd cynyddol (Davies & Troy, 2020, 351). Gellir diffinio datblygiad cymdeithasol fel y ryngweithio rhwng plant ag oedolion a phlant tu allan i’r teulu, er enghraifft, sut y maen nhw’n rhyngweithio â ffrindiau ac eraill, yn ogystal â dod i ddeall ‘rheolau’ cymdeithas, fel, beth sy’n dderbyniol a beth sydd ddim y tu allan i’r cartref (Kamen & Mitchell, 2010).

Mae ymddygiad cymdeithasol yn gofyn am y gallu i gymryd safbwyntiau pobl eraill, i allu diddwytho teimladau pobl eraill, ac i neilltuo dros dro anghenion a dymuniadau eu hun (Davies & Troy, 2020, 353). “Mae plant sydd â sgiliau cymdeithasol da yn ennill edmygedd eu cyfoedion; yn ei dro, mae cael eu gwerthfawrogi am gymwynasgarwch, caredigrwydd, ac anhunanoldeb yn cynyddu eu hunan-barch” (Ripke, Huston, Eccles, & Templeton, 2007). Ar yr holl mae astudiaethau niferus yn dangos bod merched yn dangos ymddygiad mwy cymdeithasol ac empathi tuag at eraill na beth mae bechgyn (Davies & Troy, 2020, 353). Mae merched yn tueddu i uniaethu â rolau gofalu, yn cael mwy o gefnogaeth ar gyfer ymddygiad datrys gwrthdaro, ac yn cael eu cymdeithasu i fod yn gyfarwydd ag emosiynau pobl eraill (McHale, Crouter, et al., 2003).

Yn ystod plentyndod canol, mae cyfeillgarwch plant yn dyfnhau, ac mae eu syniadau am yr hyn sy’n gwneud ffrind yn ei esblygu. Mae ffrindiau yn gwasanaethu nifer o swyddogaethau i blant gan fod cyfeillgarwch yn fwy cydradd na pherthynas ag oedolion, maent yn rhoi ymdeimlad o uniaethu i blant â pherson arall sy'n debyg iddyn nhw eu hunain. Yn hytrach na chymharu eu hunain ag oedolion, lle mae eu galluoedd yn gyffredinol ymhell y tu hwnt i'w gallu, gallant gymharu eu hunain yn fwy cyfforddus â ffrindiau. Gallant hefyd gael rhywfaint o ryddhad rhag euogrwydd neu gywilydd trwy weld nad yw eu ffrindiau bob amser yn llwyddiannus. Trwy arsylwi ar eu ffrindiau, maent yn cael eu rhyddhau o'r angen i fod yn berffaith a gallant ddod yn fwy hunan-dderbyniol (Gemelli, 1996). Mae adeiladu cyfeillgarwch sefydlog yn ystod ysgol gynradd yn bwysig gan eu fod yn darparu cymorth ar gyfer trosglwyddo i ysgol uwchradd (Ladd, 1999). Mae gweithio pethau allan gyda ffrindiau hefyd yn darparu ymarfer wrth ddatrys gwrthdaro. Er bod plant sy'n ffrindiau da yn gwrthdaro'n aml, maent hefyd yn cael eu cymell i ddatrys gwrthdaro er mwyn cadw'r cyfeillgarwch. O ganlyniad, mae ffrindiau yn fwy tebygol o ymddieithrio o wrthdaro nag o geisio ennill trwy orfodaeth (Laursen, Hartup, & Koplas, 1996). Mae bod â ffrind gorau, neu'r gallu i wneud ffrindiau, fel yr adlewyrchir gan ddilyniant o ffrindiau da yn ystod ganol ysgol gynradd yn ymddangos yn ffactor amddiffynnol pwysig. Mae plant sydd â chyfeillgarwch cryf dros amser yn datblygu sgiliau cymdeithasol gwell, yn ymddwyn mewn ffyrdd mwy cadarnhaol yn gymdeithasol, ac yn llai agored i erledigaeth o fewn grŵp (Bowker, Rubin, Burgess, Booth- LaForce, a Rose-K rasnor, 2006).

Dywed (Kokko, Tremblay, Lacourse, Nagin, & Vitaro, 2006) bod plant sydd yn ymosodol tuag at blant eraill, fel Plentyn A, yn tueddu i gael llai o ffrindiau a chyfeillgarwch mwy ansefydlog. Mae’r plentyn sydd ag ymddygiad ymosodol sy’n dieithrio plant eraill yn dueddol o beidio â chael y budd datblygiadol o ddysgu sgiliau datrys problemau amgen trwy gyfeillgarwch (Davies & Troy, 2020, 355). Mae plant sy'n cael eu gwrthod gan eu cyfoedion yn gwneud addasiadau gwaeth i'r ysgol.

Daw enw da cymdeithasol yn bwysig yn ystod y blynyddoedd canol ysgol gynradd; wrth i blant ddod yn fwy hunanymwybodol, maent yn dechrau myfyrio ar eu statws o fewn y grŵp. Mae plant oed ysgol yn dechrau dod yn fwyfwy ymwybodol o sut mae eraill yn eu gweld (Davies & Troy, 2020, 335). Can fod statws cymdeithasol yn dod yn rhan ddiffiniol o'r ymdeimlad o’i hun yn ystod y canol ysgol gynradd, mae plant sydd ag enw da cymdeithasol yn aml yn profi pryder statws ac yn dioddef o hunan-barch isel. Ym myd cymdeithasol plant oedran ysgol, mae plant sy'n anghymdeithasol ac yn ymosodol, yn fwy tebygol o gael eu casáu gan gyfoedion (Dodge et al., 2003). Wrth fynd yn hŷn mae canlyniadau diddyfnu cymdeithasol i blant, fel Plentyn A yn cynyddu gan fod gwrthodiad eu cyfoedion yn dod yn fwy amlwg, sydd yn gallu rhoi’r plentyn mewn mwy o risg o ddioddef ag iselder yn y dyfodol (Wichmann, Coplan, a Daniels, 2004).

Dywed (Davies & Troy, 2020, 358) bod ymosodedd ffisegol yn gyffredin yn blant ifanc. Erbyn canol ysgol gynradd dylai fod ymddygiad ymosodol corfforol dechrau lleihau gan fod sgiliau cyfathrebu a cymdeithasol y plant yn galluogi nhw i ofyn, neu weithiau, bygwth i gael yr hyn y maent nhw eisiau. Dydy hyn ddim yn wir am Blentyn A a gellir gweld o’r proffil 1 tudalen bod nifer o ddigwyddiadau wedi bod yn ddiweddar lle mae plant eraill y dosbarth wedi dioddef niwed oherwydd rhywbeth mae Plentyn A wedi’i wneud. Dros amser, mae eu hymddygiad cymhellol ac ymosodol wedi achosi i blant eraill eu hosgoi a'u gwrthod; o ganlyniad, nid ydynt wedi dysgu sut i wneud ffrindiau (Davies & Troy, 2020, 358).

Penderfynnodd yr athro dosbarth, gyda mewnbwn y rhieni i ddechrau rhoi ymyrraeth ymarfer corff iddo er mwyn cefnogi ei ddysgu a datblygiad, gan obeithio bydd eu gallu i chanolbwynio a’i ymddygiad yn y dosbarth, yn ogystal â gartref, yn dechrau wella. Credon bod ymarfer corff yw’r ymyrraeth y fydd yn fwy effeithiol oherwydd dangoswyd bod ymarfer corff yn cynyddu lefelau dopamin, norepinephrine, a serotonin yn yr ymennydd, a all helpu i wella ffocws a sylw, dau faes anhawster allweddol i blant ag ADHD (Biddle et al., 2019). Yn ogystal, gall gweithgaredd corfforol rheolaidd helpu i leihau gorfywiogrwydd a byrbwylltra, sef symptomau cyffredin ADHD. Mae'n darparu allfa ar gyfer egni gormodol a gall helpu plant i reoleiddio eu hymddygiad (Pierce, 2009). Mae ymarfer corff wedi'i gysylltu â gwell sgiliau gweithredu gweithredol fel cof gweithio, hyblygrwydd gwybyddol, a hunanreolaeth (Hillman et al., 2008). O ran datblygiad emosiynol Plentyn A mae ymarfer corff yn darparu mecanwaith ymdopi iach ar gyfer rheoli emosiynau a gall wella lles cyffredinol (Reed & Buck, 2009).

Mae ymarfer corff wedi'i gysylltu â gwell sgiliau gweithredu gweithredol fel cof gweithio, hyblygrwydd gwybyddol, a hunanreolaeth (Hillman et al., 2008). O ran datblygiad emosiynol Plentyn A mae ymarfer corff yn darparu mecanwaith ymdopi iach ar gyfer rheoli emosiynau a gall wella lles cyffredinol (Reed & Buck, 2009).
Yn benodol, roedd yr ymyrraeth ymarfer corff yn un un-i-un gyda Phlentyn A ac un aelod o staff, petai hwnnw yn yr athro dosbarth neu’n cynorthwyydd. Yn ystod yr ymyrraeth yma mae Plentyn A ac un aelod o staff, yn mynd allan i’r buarth dwywaith y dydd, yn ddelfrydol, unwaith yn y bore ac unwaith yn y prynhawn. Mae Plentyn A yn gwneud amryw o weithgareddau ymarfer corff syml, enghraifft rhedeg a naid sêr o dan oruchwyliaeth yr aelod o staff. Prif bwriad yr ymyrraeth yma yw i Disgybl A cael y cyfle i rhyddhau egni cyn fynd ati i wneud gwaith yn y dosbarth, gan gobeithio y fydd yn helpu iddo canoblwyntio yn well i gyflawni’r gwaith i safon addas i’w gallu nôl yn y dosbarth.

Gellir beirniadu'r dewis o ddefnyddio’r ymyrraeth fel un un-i-un gan nid oes llawer o ymchwil i gael sydd yn cefnogi bod gwneud ymyrraeth ymarfer corff 1-1 yn fwy buddiol na gwneud gyda grwp o blant. Dywed (Bowlby,1988) bod cymryd rhan mewn gweithgareddau un-i-un rhwng oedolyn a phlentyn hwyluso datblygiad ymlyniadau diogel, gan ddarparu perthynas gefnogol ac ymddiriedus i’r plentyn y tu allan i gyd-destun y teulu, sy’n cyfrannu at ei les emosiynol a chymdeithasol. Yn sefyllfa Plentyn A, nid yw’n cael trafferdd yn adeiladu perthnasoedd gydag oedolion, ond yn hytrach, cyfeillgarwch gyda phlant eraill yw’r broblem.

Yn ogystal, trwy wneud yr ymyrraeth yma maent yn cael yr ymarfer corff dydy fe ddim yn cael yn ystod amser chwarae, lle mae’r plant eraill yn cael y cyfle i ymarfer y corff. Yn ôl (Oesterreich, 1994) dylid darparu cyfleoedd i blant ar gyfer chwarae egnïol er mwyn hybu datblygiad. Mae’r cwricwlwm i Gymru hefyd yn pwysleisio datblygiad cyfannol plant, gan gynnwys eu lles corfforol Mae addysg gorfforol yn rhan annatod o’r cwricwlwm, gyda’r nod o hybu llythrennedd corfforol, iechyd a lles ymhlith dysgwyr (Llywodraeth Cymru).

Gan mae un o’r ymarferion sydd yn cael eu defnyddio yw taflu a dal pêl yn ysgafn, maent hefyd yn helpu eu braich i wella, gan mae rhaid i Blentyn A defnyddio'r llaw, hyblygiad ac estyniad yr arddwrn a’r penelin a sgiliau sydd yn cryfhau gafael (GIG).

Un o’r prif fanteision o ddefnyddio ymarfer corff fel ymyrraeth yw eu bod yn gost effeithiol. Nid oes angen talu ar gyfer hyfforddiant penodol er mwyn gyflawni ymyrraeth o’r fath yma. Yn ogystal, does dim rhaid prynu adnoddau ychwanegol, gellir defnyddio'r hyn sydd barod ar gael yn yr ysgol, er enghraifft, yn y sefyllfa yma gyda Phlentyn A, dim ond y buarth a phêl fach sydd yn cael yw defnyddio i gyflawni’r ymyrraeth. Gellir dweud bod y defnydd o’r buarth a’r awyr agored ar gyfer yr ymyrraeth yma yn un o’u buddion. Mae gweithgaredd corfforol yn yr awyr agored yn rhoi cyfle unigryw i gysylltu â byd natur wrth hybu iechyd corfforol, lles meddyliol ac ansawdd bywyd yn gyffredinol. Maent yn galluogi amlygiad i olau haul naturiol, sy'n hybu lefelau fitamin D. Maent hefyd yn cryfhau’r system imiwnedd, yn codi hwyliau ac yn lleihau straen (Hartig et al., 2014).

Mae ymyrraeth o’r fath yma yn hawdd i’w addasu ar gyfer yr unigolion sydd yn fantais arall. Mae pob plentyn yn unigolyn sydd ag anghenion gwahanol. Gellir addasu'r gweithgareddau ymarfer corff i siwtio'r plentyn, er enghraifft, mae gan Blentyn A sgiliau echddygol bras da, gellir cael disgybl sydd yn cael trafferth gyda’u sgiliau echddygol bras, ac felly gellir defnyddio pêl sydd yn fwy o faint (SKIP Cymru).

Gall ymarfer corff rheolaidd hybu gwell patrymau cysgu, sy'n bwysig i blant, yn enwedig plant sydd ag ADHD (Brand et al., 2010). Gall gwell cwsg arwain at well gweithrediad ac ymddygiad yn ystod y dydd. Mae’n bosib bod Plentyn A ddim yn cael llawer o gyfleoedd i gymryd rhan yn weithgareddau ymarfer corff tu allan i’r ysgol, gan ein bod yn gwybod yn ôl y proffil un tudalen eu bod yn hoffi chwarae gemau fideo yn y nosweithu ac ar y penwythnos, ac felly mae’n bwysig eu bod ganddo ddigon o gyfleoedd yn ystod y diwrnod ysgol. Gall yr athro dosbarth hefyd awgrymi i’r rhieni i annog Plentyn A i ymuno â chlybiau sydd â rhywfaint o ymarfer corff ynddo. Ond deallaf fod weithiau dydy ymuno â chybiau ar ôl neu du allan i ysgol ddim yn bosib.

Mae’n gyffredin bod plant ag ADHD ei chael hi'n anodd cynnal diddordeb a chymhelliant mewn gweithgareddau corfforol dros amser. Gallai hyn arwain at anawsterau wrth gynnal trefn ymarfer corff rheolaidd, sy'n angenrheidiol i weld manteision hirdymor. Awgrymir felly, i newid y gweithgareddau ychydig ar gyfer pob sesiwn i atal y disgyblion rhag diflasu, 

Un anfantais o ddefnyddio yr ymyrraeth yma gyda Plentyn A oedd eu fod yn gweld yr ymyrraeth fel gwobr. Roedd yn hoff iawn o fynd allan i wneud y sesiynau ymarfer corff yma ac weithiau yn dechrau chwarae lan yn dosbarth er mwyn cael mynd allan i wneud yr ymyrraeth. Mae hyn yn dilyn i’r pwynt nesaf, lle weithiau dydy rhywun ddim ar gael i fynd a fe allan i wneud yr ymyrraeth. 

Mae’r ymyrraeth un-i-un yma yn tybio bod rhywun ar gael dwywaith y dydd pob diwrnod ysgol i gyflawni’r ymyrraeth, sydd yn anfantais. Mae’n amlwg fod ysgolion yn llefydd brysur lle mae pethau yn newid o ddydd i ddydd, ac felly mae’n bosib weithiau bod neb ar gael i cymryd plentyn A allan i’r buarth i wneud yr ymyrraeth yma. Mewn sefyllfa fel hwn, gall yr athro dosbarth cymryd y dosbarth cyfan allan i wneud y sesiwn cloi o ymarfer corff cyn dechrau y gwaith. Trwy wneud hyn, dydy disgybl A ddim yn colli allan ar yr ymyrraeth ac efallai bydd nifer o’r disgyblion eraill yn elwa oddi. 

I gysylltu a’r pwynt diwethaf gellir ysgolion cymryd mantais o symlrwydd ymyrraeth ymarfer corff a’i ddefnyddio ar sgil dosbarth cyfan. Mae’n tebygol y fydd mwy o blant yn elwa o ymyrraeth ymarfer corff na dim ond Plentyn A. Fel syniad, gall yr athro dosbarth cymryd y dobarth cyfan allan am sesiwm ymarfer corff cloi pob dydd. Er gellir y sesiynau cloi yma cae ei  amserlenni, efallai bydd y plant yn elwa mwy ar adeg o’r diwrnod ysgol lle gellir gweld ei fod nhw yn dechrau colli ffocws. Er hynny, gellir ymyrraeth ymarfer corff cloi, fel yr hyn sy’n cael ei ddefnyddio gyda Plentyn A, gor-gyffroi ambell i ddisgybl, sydd felly yn gwneud yr gwrthwyneb i beth rydyn ni am i’r ymyrraeth wneud. Mae’r athro dosbarth yn adnabod eu dosbarth orau, ac gellir defnyddio eu crebwyll i benderfynnu os fydd yr ymyrraeth yma ar sgil dosbarth cyfan yn gweithio i nhw a’r plant sydd yn y dosbarth. 

Mae risg o anaf yn gysylltiedig â gweithgareddau ymarfer corff, yn enwedig i blant a all fod yn fyrbwyll neu â chydsymud gwael, sy'n nodweddion cyffredin ADHD. Mae goruchwyliaeth ofalus a mesurau diogelwch priodol yn hanfodol i leihau'r risg hon. Yn y sefyllfa yma gyda plentyn A rydyn yn ymwybodol eu fod yn unigolyn fyrbwyll ac mae ganddo braich sydd yn wella o toriad ac felly dyma pwysicrwydd cael aelod o staff yn bresennol pan eu fod yn gwnued y gweithgareddau er mwyn lleihau y risg o niweidio eu hun eto. 

Er roedd yr ymyrraeth ymarfer corff yma wedi gweithio yn dda o rhan helpi Plentyn A i ganolbwyntio’n well a’i ymddygiad tu fewn a tu allan i’r dosbarth. Gellir addasu ac ymerstyn yr ymyrraeth yma ymhellach o rhan eu ddatblygiad cymdeithasol ac emosiynol. Fel syniad, gall yr ymyrraeth yma cael eu wneud gyda grwpiau bychain, gan gynnwys plant eraill y dosbarth y fydd hefyd yn elwa o’r ymyrraeth, sef fel Plentyn A, yn plant sydd yn gweld canolbwynio am amser hir yn annodd ac yn tynnu sylw’n hawdd neu yn gweld yn annodd i gwneud a chadw perthnasoedd. Gellir addasu yr gweithgareddau er mwyn cynnwys fwy o weithgareddau lle mae rhaid i blentyn A rhyngweithio a gweithio gydag eraill, gan ein fod ni’n ymwybodol eu fod yn hoffi gweithio ar ben eu hun yn hytrach na o fewn grwp yn y dosbarth. Bydd cymryd grwp o blant o’r un dobarth a Plentyn A yn buddiol, gan fydd yn rhoi’r cyfle i blentyn A i furfio perthnasoedd gyda plant maent yn gwario llawer o amser gyda o ddydd i ddydd, gan ein fod yn gwybod nad ydy fe’n gallu gwneud a chadw ffrindiau yn hawdd. 

Bydd y grwpiau bychain dal i fod o dan gorchwyliaeth yr athro dosbarth neu’r aelod o staff.....  Bydd hwn yn bwysig, gan fydd yr aelod yma ar gael i ddefnyddio digwyddiadau o fewn yr sesiynau fel cyfle i’r disgyblion, gan gynnwys Plentyn A i ddysgu a datblygu sgiliau cymdeithasol ac emosiynol. Er engraifft, yn ystod y sesiynau, siwr o fod bydd cwympo mas yn disgwydd, gyda’r aelod o staff yn bresennol, gall cymryd mantais o’r anghytundebau yma rhwng y plant a’i ddefnyddio i drafod teimladau a sut i ddelio gyda teimladau gan obeithio bydd hwn felly yn helpu Plentyn A gyda’i ddatblygiad emosiynol. 

Mae yna nifer o ffactorau fydd angen cymryd i ystyriaeth i wneud yr ymyrraeth yma gyda grwpiau bach yn llwyddiannus.  Yn gyntaf bydd angen i’r plant bod yn gofalus iawn wrth gwneud y gweithgareddau ymarfer corff, gan gofio bod gan Plentyn A braich sydd dal i fod yn y proses o gwella o’i thorriad. Bydd angen i’r aelod o staff sydd yn arwain yr ymyrraeth i ail-atgoffa y ddisgyblion sydd yn cymryd rhan yn yr ymyrraeth bod angen bod yn synhwyrol ac i fod yn ofalus o amgylch braich plentyn A, cyn pob sesiwn. Pan fydd gan blant oed canol ysgol gynradd gwrthgymdeithasol ffrindiau, maent yn atgyfnerthu ymddygiad gwrthgymdeithasol ar y cyd, gan gefnogi ei gilydd i ddiffinio eu hunain fel bod yn erbyn normau cymdeithasol.

Tra yn dewis y grwpiau bychain bydd rhaid i’r athro dobarth neu’r aelod o staff i gymryd i ystyriaeth rhyw a diddordebau y plant eraill, gan fod cyfeillgarwch agos plant yr ordran yma yn seiliedig ar hoffterau cydfuddiannol, rhannu diddordebau, a rhyw (Davies & Troy, 2020, 354), er engraifft, mae Plentyn A yn bachgen sydd yn hoff iawn o chwaraeon, ymarfer corff a gemau fideo ac felly bydd bechgyn, ac efallai ambell i merch sydd a diddordebau tebyg yn fwy addas i weithio o fewn grwp. Er hynny, rhaid bod yn ofalus nad ydy’r disgyblion ym ffurfio cyfeillgarwch sydd yn atgyfnerthu ymddygiad gwrthgymdeithasol ar y cyd, gan gefnogi ei gilydd i ddiffinio eu hunain fel bod yn erbyn normau cymdeithasol (Davies & Troy, 2020, 335). 

I grynhoi, mae integreiddio gweithgareddau corfforol fel ymyrraeth ar gyfer plant, yn enwedig rhain sydd yn gorfywiog ac yn cael trafferdd i ganolbwytion, yn buddiol o rhan hyrwyddo eu lles cyffredinol a gwella eu datblygiad gwybyddol, cymdeithasol ac emosiynol. Mae’r ymchwil yn awgrymu bod ymarfer corff rheolaidd nid yn unig yn cyfrannu at iechyd corfforol ond hefyd yn chwarae rhan hanfodol mewn gwella iechyd meddwl, gweithrediad gwybyddol, a rheoleiddio emosiynol mewn plant. Gall yr ymyrraeth mae Plentyn A yn derbyn buddio nifer o ddisgyblion eraill yn ysgolion ac dylai ystyried gwneud ymyrraeth o’r fath gyda grwpiau bychain yn y dyfodol. 

